NaiveNeuron/SloPal huggingface dataset:
Pellegrini, Peter, podpredseda vlády SR pre investície a informatizáciu (2017-10-12):
Ďakujem veľmi pekne, pán poslanec. Teraz si mi pripomenul, že tak ako pri školstve, je tu pani ministerka, musí platiť, že rovnako kvalitné vzdelanie musíte dostať bez ohľadu na to, či bývate v Bratislave alebo vo Vranove nad Topľou, a bez ohľadu na to, či ste bohatí, alebo pochádzate z ťažkého sociálneho prostredia, tak aj pri digitálnych službách a digitálnej infraštruktúre musí platiť, že musíte k nim mať prístup bez ohľadu na to, v ktorej časti krajiny žijete, pretože inak sa nám stane, že vytvoríme ďalšiu skupinu, ktorí, ktorých ja nazývam digitálne vylúčení ľudia, ktorí jednoducho nebudú mať možnosť používať moderné technológie a budú mať ale veľmi, veľmi zhoršenú pozíciu uplatniť sa v budúcich desaťročiach na trhu práce. Čiže plne s vami súhlasím, toto nemôže poznať región, to nemôže poznať veľkosť obce. Jednoducho každý občan má právo mať v mieste svojho bydliska dostupnosť týchto technológií, či je to už aj len získať informáciu deťom pre získavanie vedomostí a získavania nejakých vecí pre, pre štúdium, ale aj aby ste si z pohodlia svojho domova mohli vykonať elektronické služby tak ako vo veľkých mestách. Ďakujem.
Jarjabek, Dušan, poslanec NR SR (2010-10-21):
Ďakujem pekne za slovo, pán predsedajúci. Ja by som chcel podporiť tú časť prejavu pána poslanca Kolesíka, keď hovoril o možnosti plagiátorstva, o tej možnosti, ktorú vôbec tento zákon nerieši, resp. tá možnosť plagiátorstva je presne taká ako o nej hovoril pán kolega Kolesík. Myslím si, že predkladatelia by sa k tomu mali nejakým spôsobom vyjadriť a mám taký pocit, že toho, no nazvime to „novinárskeho populizmu“ už bolo v tejto chvíli dosť, lebo toto skutočne sa robí len pod vplyvom médií, pod vplyvom akéhosi „slobodného prístupu k informáciám“, ktorý tuná, v tomto prípade, je absolútne skreslený, si myslím preto, lebo naozaj tie autorské práva sú vôbec nechránené. Čiže skutočne si myslím, že táto možnosť, o ktorej hovoril pán poslanec Kolesík tuná existuje a tento návrh zákona absolútne nerieši túto problematiku, ale podlieza novinárskemu populizmu a s tým už treba naozaj prestať. Ďakujem za pozornosť.
P. Paška, predseda NR SR: (2009-09-08):
(Hlasovanie.) 139 prítomných, 130 za, 9 sa zdržali. Návrhy sme schválili. Pán poslanec Farkas uvedie v prvom čítaní hlasovanie o vládnom návrhu, ktorým sa mení zákon č. 652 Z. z. o orgánoch štátnej správy v colníctve, je to tlač 1194. (Hlasovanie o vládnom návrhu, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1194.)
Pollák, Peter, poslanec NR SR (2023-11-16):
Ďakujem pekne, pán podpredseda. Anežka, som na teba hrdý, si obrovským vzorom jak pre Rómov, obzvlášť pre rómske ženy. Si naozaj úžasným príkladom toho, že aj rómska žena vie byť súčasťou tej veľkej politiky. Hovorila si o tom, že táto vládna koalícia chce udržať sociálny štát a že neplánuje nič zrušiť, podľa slov Roberta Fica alebo Petra Pellegriniho počas kampane. Ale opak je pravdou, idú rušiť tento rok sľubované 13. dôchodky, tak ako ich sľuboval Peter Pellegrini v hodnote, alebo teda v sume 640 euro a dôchodcom idú dať nejakú almužnu. Ja sa obávam aj budúceho roka, kedy má prísť aj dôležitý zákon o tom, aby sa uchovalo 200 euro na dieťa. A my tu už máme vlastne reakcie ešte z minulosti či už Roberta Fica, ktorý hovoril o tom, že čo si ideme cez týchto 200 euro kupovať, Rómov? No nie, pán Fico, neviem, že či vy poznáte vlastne terén a rôzne regióny na Slovensku, ktoré dnes hovoria, že týchto 200 euro na dieťa im veľmi pomohli k ich príjmu. Verím tomu, že táto vláda tak ako ošklbala, teda nechcem veriť tomu, že tak ako ošklbala tento rok dôchodcov, že budúci, budúci rok nebudú chcieť ošklbať rodiny s deťmi. Ešte raz, Anežka, veľmi pekne ďakujem za tvoj príspevok.
Laurenčík, Milan, podpredseda NR SR (2021-05-03):
Pán poslanec Ján Blcháč má faktickú poznámku, nech sa páči. (Ruch v sále.) Prosím, páni poslanci, kľud v sále.
Kažimír, Peter, minister financií SR (2017-12-06):
Ja sa ospravedlňujem, že som nestihol ešte počas rozpravy, keďže pán predseda už ukončil, ale chcem len informovať a reagovať v podstate na otázky a hlavne v oblasti zdaňovania digitálnej ekonomiky. Veľmi krátko chcem povedať, že chceme naozaj zrovnoprávniť klasické prevádzkarne s digitálnymi. Viete, že ten problém tu je. Potrebujeme reagovať okamžite, pretože peniaze unikajú každý rok, hej, takže nechcem sa ani chváliť tým, že reagujeme včas alebo neskoro, ale každé... Viete, že zákon dane z príjmu funguje tak, že ak ho neprijmeme s účinnosťou od 1. januára daného roku, tak je to možné urobiť až, ak je v neprospech nájomníka, v danom prípade je, že by mal platiť viac, vieme to vlastne posunúť až o ďalší finančný rok. No a, viete, na zázračné riešenia z Európskej komisie z Bruselu ani po pondelku, ani po utorku moc neverím, takže v oblasti daňovej politiky je dohoda veľmi zložitá a bude trvať mesiace a možno roky. Súhlasím s iniciatívou Francúzska, že treba do toho udrieť, ale to sú riešenia, ktoré sa hlavne pravici v Európe ani na Slovensku nebudú veľmi páčiť, lebo sa uvažuje napríklad o nejakej forme spotrebnej ako keby dane na takýto druh operácií. Čo je ako okamžité účinné riešenie, lebo sa to proste rieši tam, kde sa to platí, hej, a nie je to hľadanie cez kapiláry, kde sa ešte peniaze pristanú v nejakom daňovom základe. Ale toto sú proste rozohraté hry. A určite takýto typ zdanenia, tzv. takéhoto levy B nemohlo byť dlhodobé, mohlo to byť len dočasné riešenie na nejaké časové obmedzené obdobie, aby sa podarilo nájsť skutočné riešenia. A na to sú naozaj rôzne názory. Ak máme možnosť my dnes prijať, možno nie dokonalú legislatívu, ale krok, aspoň dať signál proste, že tu nie je niečo v poriadku, myslím, že je to správny krok. Ale vôbec nevylučujem, že to budeme musieť meniť. Súhlasím s tým, že tá miera istoty tu nie je veľká, ale všetci v Európe, vo svete vieme, že toto je obrovský problém a že reagovať naňho takými klasickými metódami z minulého storočia už proste nie je možné. Akože, proste ekonomika sa nám mení pred očami, zdieľaná ekonomika, pracovné nástroje, príjmy, to proste všetko lieta hore-dole po zemeguli a základný motív je neplatiť, ten je úplne prirodzený. Takže a zase motív štátu má byť platiť, pretože potrebuje platiť, financovať verejné služby. Takže toľko asi k tomuto. Ešte by som aj vzhľadom na pozmeňujúci návrh, ktorý pán spravodajca predložil, by som sa prihováral a prosím o odloženie hlasovania až na zajtrajšie popoludnie, lebo myslím, že sa to hodí vzhľadom na predložený pozmeňujúci návrh. Ďakujem veľmi pekne.
Blcháč, Ján, poslanec NR SR (2021-03-17):
Ďakujem za slovo. Vážený pán predsedajúci, kolegyne, kolegovia, ja by som sa chcel pripojiť do diskusie k tomuto, k tejto téme v tom zmysle, že jednak podporujem, samozrejme, takýto návrh zmeny rokovacieho poriadku, nemám problémy ani s tou finančnou čiastkou, ja viem, koľko stálo mesto zavedenie takéhoto systému, alebo mestá a obce, ale chcem upozorniť, že treba myslieť na detaily pri tomto všetkom na všetky možné zákutia takéhoto návrhu, ja chcem to uviesť na príklade, aký dopad má schválenie takejto formy rokovania pre samosprávu len v jednom, v jednej, v jednej položke, a síce to bolo vtedy odôvodňované tým, keď sa to prijímalo, že vzhľadom k tomu, že sa nemôže zúčastňovať verejnosť takéhoto zasadnutia, hoci sa to aj prenáša cez televízne obrazovky alebo ináč, tak je nutné, aby zápisnica z takéhoto rokovania bola vyhotovená do 3 dní, to znamená vyhotovená, overená, podpísaná, nie je to možné, je to jednoducho administratívny nezmysel a máme s tým problémy, zvlášť keď to zastupiteľstvo má rozsiahlejší charakter. Takže ja som len chcel poukázať, že áno, je to treba ako alternatívnu formu rokovania podporiť, ale chcem upozorniť na to, že treba byť veľmi opatrný pri detailoch, pretože vtedy, keď sme prijímali tie zmeny pre samosprávy, sme na takýto detail nepamätali, a robí to samosprávam problémy. Samozrejme, pokiaľ neexistuje sankcia, nič sa nedeje, ale pokiaľ máme dodržať zákon, tak je to problém. Ďakujem pekne.
M. Hort, podpredseda NR SR: (2010-02-05):
A slovo má pani Katarína Tóthová.
Blahová, Natália, poslankyňa NR SR (2016-05-19):
Viete čo, pán predseda, ide o to, že vy ste uviedli návrh s číslom tlače 97 a spravodajkyňa ho uviedla s číslom 87, ale neuviedli ste teda totožný návrh, takže len to vám dávam na známosť, aby to nemalo vplyv na platnosť tohto hlasovania.
Číž, Miroslav, podpredseda NR SR (2015-05-21):
S faktickou poznámkou pani Vášáryová, nikto iný, uzatváram možnosť prihlásiť sa s faktickou poznámkou. A slovo má pani poslankyňa Vášáryová.
Šmilňák, Martin, poslanec NR SR (2024-02-01):
Vážený pán kolega Hajko, začal aj skončil si s tým, že či je správne prijímať takúto normu v skrátenom legislatívnom konaní. Keď tu pán Gašpar predkladal túto novelu a potom keď ju zdôvodňoval v televíznych diskusiách, tak povedal, že sú krištáľovo čisté dôvody na skrátené legislatívne konanie a v spoločnosti sa nenašiel jeden relevantný človek, nenašiel sa jeden sudca Ústavného súdu alebo Najvyššieho súdu, nenašiel sa jeden z prokurátorov, dokonca ani generálny prokurátor, nenašli sa inštitúcie na Slovensku, ktoré by povedali, že v tomto prípade je skrátené legislatívne konanie namieste. Nikto taký sa nenašiel. V skrátenom konaní by totiž predkladateľ v každom jednom bode, ktorý by sa namietal, musel odpovedať a zodpovedať alebo zargumentovať každú odbornú výčitku. Musel by sa nájsť konsenzus a každý jeden bod v tejto novele by sa musel preosiať cez, cez tie sitá odborných pripomienok a kým by sa nenašiel konsenzus, táto norma by sa neprijala, by sa skrátka neposunula ďalej, lebo by bola rozporovaná a museli by dookola odpovedať. A tu, tu je vlastne odpoveď na to, že prečo v skrátenom legislatívnom konaní. Preto, aby nemuseli, nemuseli čeliť, odpovedať a prerábať tak, aby sa dosiahol všeobecný konsenzus. To, že vravia, že vy tu diskutujete, my tu reálne nediskutujeme. My tu síce vznášame námietky, ale predkladateľ nám ich nevie zodpovedať, ani nechce zodpovedať, a keď sa mu zívne, tak nám utnú diskusiu. Čiže toto, toto vôbec nebolo preosiate, vôbec to nie je správne a verím, že nám dá, budúcnosť nám dá za pravdu, aj celá história raz. Ďakujem pekne.
Kvorka, Ján, poslanec NR SR (2018-12-06):
Pri pozmeňujúcom návrhu pána poslanca Antala chcem upozorniť, že pri technickom vyhotovení návrhu došlo k zdvojeniu bodu 5, ktorý je úplne identický s bodom č. 7, čo však nemá vplyv na konečné znenie návrhu zákona. Pán predsedajúci, dajte teraz hlasovať o treťom pozmeňujúcom návrhu pána poslanca Antala.
Ďuriš Nicholsonová, Lucia, podpredsedníčka NR SR (2016-11-24):
Ďakujem pekne. Pán poslanec, máte doplňujúcu otázku? Nie, nie je tomu tak. Ďalšia otázka je od pani poslankyne Anny Verešovej na ministra práce, sociálnych vecí a rodiny pána Jána Richtera: „Pán minister, od začiatku nového programovacieho obdobia ubehli už dva roky. Aký je dôvod neustáleho odsúvania vyhlásenia výziev v Operačnom programe Ľudské zdroje pre dopytové projekty?“ Nech sa páči, pán minister.
Blaha, Ľuboš, podpredseda NR SR (2023-11-21):
Ďakujem pekne. Otváram rozpravu. Do rozpravy som dostal päť písomných prihlášok. Dva za kluby. Za klub OĽANO pán poslanec Igor Matovič, za klub SaS pani poslankyňa Jana Bittó Cigániková, potom pán Marek Krajčí, Ondrej Dostál a František Majerský. Takže poprosil by som teraz pána poslanca Igora Matoviča, aby predniesol svoj prejav. Nech sa páči.
Bugár, Béla, podpredseda NR SR (2016-12-06):
Na vystúpenie pána poslanca s faktickými poznámkami dvaja. Končím možnosť sa prihlásiť. Pán poslanec Viskupič, nech sa páči.
Kuciaňová, Magdaléna, poslankyňa NR SR (2019-09-17):
Vážený pán predsedajúci, poprosím, aby sa o tomto návrhu zákona hlasovalo zajtra o jedenástej hodine, teda 
18. 9. 2019. Ďakujem.
Martvoň, Anton, poslanec NR SR (2014-11-09):
Ďakujem pekne, pani predsedajúca. Pán Kaník, vy hovoríte, že zdravie nie je tovar. No je to dosť úsmevné, lebo nebola to náhodou vaša strana v spolupráci s ministrom Zajacom, ktorý urobil v slovenskom zdravotníctve z pacienta druhotriedneho klienta? Neboli ste to vy náhodou? Teda vaša strana a vláda vášho bývalého predsedu pána Dzurindu? No a vy tu hovoríte o tom, že by ste sa rád pozreli premiérovi do očí. No, viete, vy nie ste hoden toho, aby ste sa pozreli ako bývalý minister práce premiérovi do očí. Vy sa tak môžete pozrieť pánovi Frešovi, keď zostanete iba dvaja v SDKÚ (smiech v sále).
P. Hrušovský, predseda NR SR: (2004-09-09):
Teraz poprosím pána ministra kultúry Chmela, aby odpovedal na otázku pani poslankyne Podrackej, ktorá sa vás pýta: „Žiadate strojnásobiť objem finančných prostriedkov na kultúru do roku 2010. Prečo nie hneď?“
Rafaj, Rafael, poslanec NR SR (2011-09-14):
Niekedy, niekedy počujete maďarskými, niekedy slovenskými ušami. To je zvláštne. (Prerušenie vystúpenia predsedajúcim.)
V. Veteška, podpredseda NR SR: (2005-05-26):
(Hlasovanie.) Prítomných je 94 poslancov, za 69, proti 9, zdržalo sa 15, nehlasoval 1. Návrh pána poslanca Mikloška sme schválili a bod programu správa o činnosti Ústavu pamäti národa dokončíme na budúcej schôdzi Národnej rady Slovenskej republiky. Teraz budem pokračovať v tom, čo som už pred chvíľočkou uviedol. Zopakujem ešte raz. Máte pred sebou tlač 1179, týka sa to návrhov na zmeny v zložení výborov Národnej rady Slovenskej republiky, a máte pred sebou návrh na zmenu v zložení členov Stálej delegácie Národnej rady Slovenskej republiky v Parlamentnom zhromaždení... (Reakcia z pléna.) Bude. (Ruch v sále.) Návrh uznesení bol rozdaný. Máme informáciu, že bol rozdaný. Pýtam sa pána poslanca Lintnera, či chce uviesť návrh nového uznesenia. (Reakcia z pléna.) Nie je potrebné. Dobre. Chce uviesť návrh druhého uznesenia pán poslanec Číž? Nie. Takže otváram rozpravu k týmto bodom programu. Kto sa hlási do rozpravy? Nikto sa nehlási do rozpravy. Vyhlasujem rozpravu za skončenú a pristúpime k hlasovaniu. Najskôr budeme hlasovať o návrhu na zmeny v zložení výborov Národnej rady Slovenskej republiky , ktorý máte rozdaný ako tlač 1179. Prezentujeme sa a hlasujeme. (Hlasovanie.) Prítomných je 95 poslancov, za 93, proti 0, zdržali sa 2. Uznesenie bolo schválené. Teraz budeme hlasovať o návrhu na zmenu v zložení členov Stálej delegácie Národnej rady Slovenskej republiky v Parlamentnom zhromaždení Rady Európy , ktorý vám bol tiež rozdaný. Prezentujeme sa a hlasujeme. (Hlasovanie.) Prítomných je 96 poslancov, za 79, proti 2, zdržalo sa 5, nehlasovalo 10. Aj toto uznesenie sme schválili. Konštatujem, že návrh v zložení Stálej delegácie Parlamentného zhromaždenia bol schválený tak, ako bol predložený. Vážené panie poslankyne, páni poslanci, končím rokovanie 42. schôdze Národnej rady Slovenskej republiky. Vyhlasujem 42. schôdzu za skončenú. (Potlesk.) Ďakujem za spoluprácu. (Rokovanie 42. schôdze NR SR sa skončilo o 12.03 hodine.)
Figeľ, Ján, podpredseda NR SR (2015-03-12):
Nech sa páči, Magda Košútová.
Šuteková, Miriam, poslankyňa NRSR (2021-11-02):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 6 spoločnej správy spoločne s odporúčaním gestorského výboru schváliť.
Baránik, Alojz, poslanec NR SR (2023-02-09):
Mňa by zaujímalo, pán kolega Vetrák, čo si myslíš o tom, že aké sú lehoty v súvislosti s touto navrhovanou úpravou, ktoré bežne sa v praxi realizujú pri pracovnoprávnych sporoch, to znamená vrátane aj výpovedí na slovenských súdoch. To znamená, že koľko času trvá podľa tvorcov tohto návrhu zákona, kým sa nejaký zamestnanec domôže právoplatného rozhodnutia slovenského súdu o tom, že výpoveď, ktorá mu bola daná, že je neplatná. To si myslím, že je niečo, čo je dôležité, pretože pri viacerých týchto zákonoch sa tak nejak počíta, že tieto rozhodnutia prichádzajú v nejakej rozumnej dohľadnej dobe, že to je, sú to mesiace, prípadne rok a tak, lenže prax je iná, samozrejme. Napriek tomu, že je výslovne stanovené, že pracovnoprávne spory sú prioritné, tak sudcovia si také veci vôbec nevšímajú a kľudne trvajú pracovnoprávne spory do momentu právoplatného rozhodnutia roky. Ja mám prípad, kedy to trvalo desať rokov. Čiže bolo by dobré aj takúto informáciu brať v úvahu pri príprave návrhov, ktoré nejak počítajú s tým, že rozhodnutie súdov v pracovnoprávnych veciach má hrať nejakú rolu. Ďakujem.
Fico, Robert, poslanec NR SR (2020-11-12):
Keby som chcel, pán podpredseda, tak vás môžem požiadať vystupovať v parlamente úplne bez rúška. Veľmi dobre to viete, tak dovoľte, aby som mohol aspoň do mikrofónu hovoriť bez rúška chvíľu. (Nesúhlasná reakcia z pléna.) Tak sa vzdávam faktickej poznámky. Ďakujem pekne.
Bugár, Béla, podpredseda NR SR (2018-06-25):
Pán poslanec Jarjabek.
Zemanová, Anna, poslankyňa NR SR (2020-04-24):
Pán poslanec, vy nie ste politický nováčik, a preto ako chápem, ste teraz v opozícii, ale neviem, keby ste si prečítali a možno počúvali sa, čo ste hovorili predtým a čo hovoríte teraz. Vaša kritika, že nie sú zdroje na krytie programového vyhlásenia vlády. Akože to je od vás, bolo to od vás uveriteľné, keby ste neboli súčasťou vlád, ktoré bez hanby predkladali zákony bez finančného krytia, na dlh. Keby nešlo o tak napríklad závažný fakt ako štátny rozpočet na rok 2019, napríklad slávny posledný výstup vtedajšieho ministra Kažimíra, kedy ste klamali ako vláda verejnosť o deficite na jednu desatinu HDP. Po nástupe ministra Kamenického bolo všetko inak. Nehanbili ste sa predkladať opatrenia, ktorými ste urobili obrovské diery do štátneho rozpočtu. Veď čo, však to bude už povinnosťou platiť novej vlády. Toto, toto je politika vaša, politika SMER-u. A preto sa veľmi čudujem, keď máte odvahu kritizovať opatrné slovo zváži. Tá diera v štátnom rozpočte, tá pokazená spoločnosť, ktorú, ste sa čudovali, že o akej hovoríme, tak tu ešte ani nemáme ďaleko prehľad o tom, čo všetko táto vláda, vláda dôvery, vláda nádeje pre Slovensko zdedila po vás.
Vašečka, Richard, poslanec NR SR (2017-12-05):
Ďakujem za slovo. Ja by som chcel pripomenúť a poďakovať, že to pripomenul pán poslanec Rajtár, odvolávame ministra vnútra Roberta Kaliňáka. Tu boli pokusy odviesť to doľava, doprava, neviem kade všade možné. Premiér hovoril naozaj vo svojom nedôstojnom vystúpení, že nemáme právo moralizovať. No, v každom prípade je jedno, či moralizujeme, alebo nemoralizujeme. Ale máme právo, Národná rada Slovenskej republiky, parlament, má právo kritizovať, navrhovať odvolanie člena vlády. A robiť to budeme. Patrí to k demokracii a je to naša úloha. Ale, naopak, predseda vlády nemá právo moralizovať a poučovať a kádrovať poslancov. To je vrchol. My môžme kedykoľvek si predvolať ministra alebo predsedu vlády do parlamentu, klásť mu otázky a navrhovať vyslovenie nedôvery. Je predsedom vlády preto, lebo mu Národná rada vyslovila dôveru. Ale on nemá právo vyjadrovať sa k tomu, kto je prihlásený do rozpravy, kto má právo hovoriť a nemá právo hovoriť! Sme zvolení poslanci Národnej rady, ale nie nejakí poskokovia pána ministra. A o tom, čo jemu hovorí morálka, sa vyjadril viackrát. Ja som nedávno videl video, kde povedal, že jeho morálka nezaujíma. A to dokazuje jeho život. Takže nech sa zodpovedá tomuto parlamentu a nech si nedovolí to, čo si dovoľoval. (Potlesk.)
Laššáková, Jana, podpredsedníčka NR SR (2014-01-28):
S reakciou pán poslanec Simon. Nech sa páči.
Pellegrini, Peter, podpredseda vlády SR pre investície a informatizáciu (2017-09-06):
Ďakujem veľmi pekne. Vážený pán predseda, vážené panie poslankyne, vážení páni poslanci, dovoľte mi na dnešnej schôdzi odôvodniť uvedený vládny návrh zákona. Predmetom návrhu novely zákona o e-Governmente je spresnenie postupov orgánov verejnej moci v nadväznosti na zjednotenie niektorých pravidiel a nástrojov elektronizácie v rámci výkonu verejnej moci, zjednodušenie ich aplikácie a zvýšenie miery zodpovednosti orgánov verejnej moci pri samotnom výkone verejnej moci elektronicky. Na zabezpečenie cieľa zjednotiť existujúce pravidlá a nástroje elektronizácie vláda navrhuje striktnejšie využívanie kľúčových centrálnych riešení orgánmi verejnej moci, dôvodom je snaha zefektívniť vynakladanie verejných prostriedkov, ako aj snaha zjednotiť postupy orgánov pri výkone verejnej moci. Do tejto oblasti patrí navrhované centrálne úradné doručovanie dokumentov, používanie jednej centrálnej elektronickej podateľne a spoločných modulov ústredného portálu verejnej správy vrátane zavedenia jednotných pravidiel využívania vládneho cloudu. Ďalej sa zavádza jednotný spôsob platby poplatkov, ktorého cieľom je umožniť vykonávanie úhrad platobnou kartou a bezhotovostným prevodom aj pri online službách. Jednotnej aplikácii ustanovení zákona o e-Governmente má napomôcť aj navrhované vydávanie výkladových stanovísk k zákonu o e-Governmente. Druhý okruh úprav smeruje k zjednodušeniu postupov pri používaní nástrojov elektronizácie. Východiskom pre túto úpravu sú skúsenosti spojené so zavedením povinnej elektronickej komunikácie orgánov verejnej moci od 1. septembra 2016, pričom snahou vlády je postupne odstraňovať identifikované prekážky a neukladať orgánom verejnej moci povinnosti nad rámec toho, čo je potrebné pre efektívne fungovanie e-Governmentu. Do tejto oblasti patrí zjednodušenie podpisovania elektronických podaní, ale aj zdôraznenie povinnej výmeny údajov a dokumentov medzi orgánmi verejnej moci navzájom bez ich požadovania od občanov. Taktiež dochádza k zriadeniu miesta na jednotné nahlasovanie technických problémov a zlyhaní systémov. Zásadná zmena nastáva aj v spôsobe, akým sa majú služby sprístupňovať cez ústredný portál. Cieľom návrhu je ponechať viac priestoru na zlepšenie služieb na rezortných portáloch, čím sa umožní zdravé súperenie v kvalite týchto portálov. V čase, kedy by mala novela vstúpiť do účinnosti, uplynie rok od začiatku povinnej elektronickej komunikácie, preto tretím okruhom úprav sú ustanovenia, ktoré posilňujú zodpovednosť za elektronický výkon verejnej moci, zavádzajú povinný výkon kontroly nad dodržiavaním zákona a rozširujú aj možnosť uloženia sankcií za porušenie tohto zákona. Vážené panie poslankyne, vážení páni poslanci, dovoľujem si vás požiadať o podporu tohto vládneho návrhu zákona. Ďakujem veľmi pekne.
Laurenčík, Milan, podpredseda NR SR (2022-05-24):
Ešte predtým, ako pôjdeme na hokej, zareaguje na faktické poznámky pán poslanec Marián Viskupič. Nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 129 poslancov, za návrh 127, zdržali sa 2. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy? Konštatujem, že nie je to tak. Vyhlasujem rozpravu v treťom čítaní za skončenú. Pani poslankyňa, nech sa páči, záverečné hlasovanie.
Matovič, Igor, poslanec NR SR (2014-11-09):
Ja by som iba všetkým tým, ktorí teraz v SMER-e budú chcieť počúvať a na Slovensku budú chcieť počúvať, že to je určite iba náhoda, že sa tam stretli v tej jednej budove akurát tam v tom Belize, však to sa stáva. Samozrejme, toto bude argument, lebo čo iné vám zostáva, čo by ste mohli použiť. Tak dám do toho iba trošku matematiky. Možno si pamätáte z matematiky pravdepodobnosť. To je to, že či stretnete niečo, niekoho niekde, keď sa pohybujete v nejakom priestore, alebo či sa nejaká udalosť stane. Keďže na svete je približne 6-7 mld. ľudí, môžeme predpokladať, že na svete sú 2 mld. domov alebo adries, unikátnych adries. Čiže pravdepodobnosť, že sa dve firmy stretnú na tej istej adrese, je jedna k dvom miliardám. Jedna k dvom miliardám. Ale zaujímavé je, že tu sa stretli dve firmy, o ktorých my sa tu bavíme vlastne dlhšie a o ktorých sa píše v spise Gorila a ktoré majú predmet podnikania zdravotníctvo. Ak zobereme, že predmetov podnikania je tisíc, niekto podniká v zdravotníctve, niekto so železom, niekto požičiava autá, niekto predáva zmrzlinu, to je jedno, je tisíc, tak pravdepodobnosť sa zvyšuje nie jedna k dvom miliardám, ale jedna k tisíckrát k dvom miliardám. Čiže už to je číslo, ani ktoré nevieme, jak sa volá, je 2 plus 12 núl. A keď ešte zobereme do úvahy, že tieto dve firmy sa stretli v nejakom spise Gorila, a zobereme, iba tak si povieme, že na Slovensku sa nachádza milión spisov, tak tá pravdepodobnosť je jedna k dvom miliardám krát tisíc krát milión, a to už je 2 plus 18 núl. Ak niekto z vás uverí, že to je náhoda, tak seno žere.
Kondrót, Maroš, poslanec NR SR (2013-06-28):
Vážený pán predseda, v rozprave nevystúpil žiaden poslanec, tým pádom nebol podaný žiaden pozmeňujúci návrh. Pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy a v ktorom Národná rada Slovenskej republiky v súlade s § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov schvaľuje Výročnú správu o činnosti Fondu národného majetku Slovenskej republiky za rok 2012.
Hrnko, Anton, poslanec NR SR (2017-02-02):
Ďakujem, pani predsedajúca. Vážená pani poslankyňa, úplne si vážim váš zápal, ale viete, ak sa chceme dostať k správnym záverom, musíme mať aj správne východiská. Keď si dom zle postavíte, tak nikdy nebudete mať stabilný dom. On sa vám skôr či neskôr zrúti, keď nebude mať pevné základy. A to, asi by ma veľmi zaujímalo, keby ste mi vysvetlili politologicky, aký je rozdiel, resp. v čom sa bije národný princíp ako princíp štátu, ktorý tu bol založený v 18. storočí ako výdobytok demokratickej revolúcie, a občiansky princíp, ktorý je na tento národný štát naviazaný. To by som bol veľmi rád, to by som bol veľmi rád, aby ste mi to vysvetlili, aký to je roz..., v čom sú proti sebe tieto dva princípy. Ďakujem.
Ďuriš, Nicholsonová, Lucia, podpredsedníčka NR SR (2018-12-03):
Preložili sme dva body, je tu ale pán poslanec Budaj, tlač 1032, ale nemáme spravodajcu pána poslanca Ivana.
Laššáková, Jana, podpredsedníčka NR SR (2013-05-15):
Tak, nech sa páči, pán poslanec.
Kavecká, Monika, poslankyňa NR SR (2023-05-24):
Ďakujem veľmi pekne. Vážený pán predseda, vážené pani poslankyne, vážení páni poslanci, dovoľte, aby som naozaj v takom skrátenom legislatívnom konaní z dôvodu nedostatku času, aby sa teda dostal priestor aj ostatným kolegom, úplne v krátkosti poprosila o podporu zákona, kde vlastne ide o diskrimináciu pre zdravotníckych pracovníkov, ktorým sa nezarátavajú roky praxi pri výkone služby vo verejnom záujme. Nejde v súčasnosti už len o teda ženy, matky, sú to všetci zdravotnícki pracovníci, dokonca aj muži, ktorí teda trávia čas na materskej dovolenke. Je to dôležité z toho titulu, pretože ako viete veľmi dobre, je to jeden z motivačných faktorov, že roky praxe sú ohodnocované finančne, a nemáme dostatok zdravotníckych pracovníkov, napríklad pri povolaní sestra a pôrodná asistentka je dokonca to veľmi alarmujúce. Poukazujú na to viaceré inštitúty, poukazuje na to ministerstvo zdravotníctva aj samotní zamestnávatelia priznávajú, že teda majú s tým obrovský problém. A Rada pre rozpočtovú zodpovednosť pri svojom poslednom nedávnom vyjadrení hovorila presne o tom, že nebude problém do budúcna až taký s lekármi, pretože sa teda urobili niektoré zásahy aj do odmeňovania, aj do postavenia lekárov, ale najväčší problém budeme mať v nasledujúcich časoch so sestrami, pôrodnými asistentkami a inými zdravotníckymi profesiami. A nehovorí to len Slovenská republika, ale najväčší problém bude mať, vlastne majú krajine aj Európskej únii, celá Európa. Skrátim to. Veľmi vás chcem poprosiť o podporu tohto zákona, kde naozaj finančné dopady boli už narátané, pretože sa nedá vyčísliť pri novele zákona o odmeňovaní zdravotníckych pracovníkov neni do detailov každý jeden zdravotnícky pracovník oskenovaný, ako by som to povedala, tým, že koľko má teda detí, koľko bol na materskej dovolenke, ale vlastne sa ráta a predpoklad je taký, že v podstate 50-ročná sestra, sa predpokladá, že bude mať 30 rokov praxe, a s tým sa aj rátalo. A nemáme dopady, takže vlastne dopady sa nedajú vyčísliť, pretože už boli zarátané. Ďakujem veľmi pekne za vašu pozornosť, prosím vás o podporu tohto zákona. A ešte raz, nebudem zdržiavať, aby sme sa naozaj mohli aj viacerí poslanci dostať k odprezentovaniu svojho, svojich zákonov. Ďakujem veľmi pekne.
Sedlák, Justín, poslanec NR SR (2024-01-16):
Pán predsedajúci, keďže sme hlasovali o pozmeňovacích návrhoch zo spoločnej správy, o pozmeňovacích návrhoch z rozpravy a návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Pellegrini, Peter, predseda NR SR (2015-05-06):
Prezentujme sa a hlasujme o druhom bode pozmeňujúceho návrhu pána poslanca Abrhana. (Hlasovanie.) Prítomných 138 poslancov, za hlasovalo 58, proti bolo 63, zdržali sa 17. Návrh sme neschválili.
Sulík, Richard, predseda NR SR (2011-05-26):
Pán poslanec Zajac.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 139, za 109, proti 13, zdržalo sa 11, nehlasovalo 6. Konštatujem, že sme schválili návrh novely zákona č. 152/1995 Z. z. o potravinách. Budeme pokračovať hlasovaním v druhom čítaní o návrhu poslankyne Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia, tlač 1704, bod 24 schváleného programu. Spoločným spravodajcom je predseda výboru pre zdravotníctvo poslanec Štefan Zelník. Nech sa páči, pán poslanec, uveďte hlasovanie. (Hlasovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1704.)
Danko, Andrej, predseda NR SR (2018-05-17):
Ďakujem. Ešte raz sa ospravedlňujem a až teraz otváram všeobecnú rozpravu. Do rozpravy som dostal písomnú prihlášku, kde je prihlásený pán poslanec Matovič, poverený člen poslaneckého klubu, pán poslanec Galek, pán poslanec Rajtár. Nech sa páči, pán poslanec Matovič. (Reakcia predkladateľky.) Prihlásená je prvá pani Kiššová ako predkladateľka. Nech sa páči.
Mezenská, Helena, poslankyňa NR SR (2013-06-21):
Počas celej rozpravy, ale hlavne teraz vo vašom príspevku, pán poslanec Matovič, som si uvedomila, že jediným správnym riešením, ako sa vysporiadať s týmto predloženým zákonom, je stiahnuť ho, nepokračovať ďalej v rokovaní. A to preto, že práve na tomto zákone, tak ako pri zákone o obnoviteľných zdrojoch, demonštrujete silu tejto vlády a vládnej strany, ktorá však nespočíva v nastolení poriadku, v posilnení demokratických zložiek rozhodovania na úrovni obecných samospráv, v nastolení sociálneho zmieru vo vytváraní transparentnej, riadnej hospodárskej politiky, ani uceleného územnoplánovacieho konceptu, ale sila tejto vlády a tejto vládnej strany spočíva v schopnosti a v miere zneužívať túto moc. Ako som povedala, tento zákon procedúrou, formou, ale aj obsahom je veľmi príbuzný tomu, čo sme tu vypratávali v januári. Preto ešte raz chcem zdôrazniť, ak do utorka máme čas, dajte si čas na to, aby ste premysleli, či pre tento zákon naozaj nie je jediná správna cesta, ako ho stiahnuť.
T. Cabaj, podpredseda NR SR: (2009-09-10):
Pán poslanec Köteles, chcete doplňujúcu otázku položiť? Nech sa páči, slovo má pán poslanec Köteles.
Čaplovič, Dušan, minister školstva, vedy, výskumu a športu SR (2013-09-11):
Ďakujem veľmi pekne. Vážená pani podpredsedníčka Národnej rady, predsedajúca, vážené pani poslankyne, páni poslanci, predkladám v druhom čítaní na rokovanie Národnej rady vládny návrh zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácii, tlač č. 607. Cieľom predloženého návrhu zákona je transpozícia smerníc Európskej únie, a to smernice č. 93 a č. 95 z roku 2011 a niektorých zmien v smernici č. 36/2005. Nosnou časťou zákona je transpozícia smernice európskych spoločenstiev č. 95/2011, podľa ktorej sa osobám s medzinárodnou ochranou, azylantom, ktorí odišli zo štátu pôvodu bez svojich dokladov o dosiahnutí vzdelaní, umožňuje prístup k posúdeniu a overeniu ich predchádzajúceho vzdelávania napriek tomu, že svoje vzdelanie nemôžu vzhľadom na okolnosti odchodu preukázať listinnými dôkazmi. Na základe zmien prílohy č. 2 a 3 smernice č. 2005/36 Európskeho spoločenstva o uznávaní odborných kvalifikácií, ktoré boli vykonané nariadeniami Európskeho parlamentu a samotnej Rady, dochádza k zmenám v prílohe č. 3 zákona o uznávaní odborných kvalifikácií. Ďalšie zmeny v zákone o uznávaní odborných kvalifikácií sa navrhli v nadväznosti na pristúpenie Chorvátska k Európskej únii. Predkladaným návrhom zákona sa ďalej novelizuje zákon č. 288/1997 Z. z. o telesnej kultúre a zákon č. 282/2008 Z. z. o podpore práce s mládežou. Zmeny v týchto zákonoch boli navrhnuté za účelom transpozície smernice č. 93/2011. Vážené panie poslankyne, vážení páni poslanci, ďakujem vám za vypočutie tohto návrhu a verím, že túto transpozíciu, ktorú predkladá ministerstvo školstva podporíte. Ďakujem veľmi pekne.
Mičovský, Ján, poslanec NR SR (2013-03-22):
Ďakujem pekne, vážený pán podpredseda Národnej rady. Ja ďakujem všetkým, ktorí zareagovali, ďakujem ešte raz všetkým, ktorí majú záujem, aby tieto súvislosti boli funkčné. Lojzko, myslím, že k tej samotnej zvernici, to sme si vysvetlili a tvoje prekvapenie a údiv zdieľam. Verím, že sa nám to podarí vyriešiť. Ďakujem aj pánovi poslancovi Hubovi, ktorý ozaj má dôvody tiež byť prekvapený s tými zavýjajúcimi a smrdiacimi mechanizmami, ktoré mali podľa tohto zákona relatívne voľne jazdiť po našich revíroch a lesoch. Ale možno najväčší čas by som mal venovať pánovi poslancovi Poliačikovi. Martin, máš pravdu, všetko sa dá zneužiť, keď na to príde. Tak aj tu si viem predstaviť kohosi, kto pod rúškom skrátenia utrpenia urobí dačo zlé. Dovolil by som si povedať, že možno v prípade neistoty, nejak odvodiť to z rímskeho práva, takže v prospech, v prospech zveri trpiacej, a nie v prospech teda tomu zlému poľovníkovi, ktorých je určite menej ako tých dobrých. Ale chcem upozorniť aj na praktický rozmer, že ak teda nájdem trpiacu zver, ktorá je dlhodobo už chytená v oku povedzme a zjavne má na tele stopy dlhodobého násilia, alebo ktorá má mokvajúcu ranu, ktorá jednoducho svedčí o tom, že tá zver trpí a je v nejakom terminálnom štádiu svojho života, tak že to sú veci, ktoré zdokumentujem, ktoré si potom ten hospodár pozrie aj poľovník. Rozhodne nemôžem uloviť zver pod týmto rúškom, a ktorá sa jednoducho potom stane akýmsi predmetom zištnosti, že pod rúškom záchrany zveri ja teda zneužívam tento paragraf. Takže prihováral by som sa za to, že, mám to od ľudí, ktorých si nesmierne vážim. Ja som spomínal toho svojho poľovníckeho priateľa Karola, ktorý mi tento podnet dal, o ktorom viem, že v živote neurobil nič iné, len sleduje záujem, aby ušľachtilé poľovníctvo aby ušľachtilým aj zostalo. Asi toľko.
Kollár, Boris, predseda NR SR (2022-09-28):
Áno, nech sa páči, pán poslanec.
Bugár, Béla, podpredseda NR SR (2019-11-27):
Pán poslanec, za chvíľočku dám pánovi podpredsedovi Hrnčiarovi slovo. My sme už o tom hovorili s pani poslankyňou, takže za chvíľočku sa ozvi. Ale predtým ešte, pani poslankyňa Gabániová, nech sa páči.
Paška, Pavol, predseda NR SR (2013-12-17):
(Hlasovanie.) 139 prítomných, 48 bolo za, 21 proti, 70 sa zdržalo. Ani tento návrh nezískal podporu. Ešte vás poprosím, pán poslanec, jedno hlasovanie v prvom čítaní o návrhu pánov poslancov Gála, Érséka a Jakaba na vydanie zákona č. 369 o obecnom zriadení. (Reakcie z pléna.) Dobre. Navrhovatelia, sťahujete, hej, tento návrh? Alebo chcete dať hlasovať? (Reakcie z pléna.) Ja viem, že je to bezpredmetné, ale dobre. Takže stiahnite to, navrhovatelia! Budeme hlasovať. (Hlasovanie o návrhu poslancov Národnej rady Slovenskej republiky Gábora Gála, Arpáda Érseka a Eleméra Jakaba na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 785.)
Krajniak, Milan, poslanec NR SR (2018-11-29):
Pani poslankyňa Vaľová, to máte pravdu, že žiadna kaša sa neje taká horúca, ako sa navarí. Tak prečo ju chcete zjesť v skrátenom legislatívnom konaní? Však dajme tomu čas, dajme to odstáť, prečo chcete skrátené legislatívne konanie? Veď my proti tomu protestujeme. Tak to stiahnite! A druhá vec, že nám chýbajú ľudia? Samozrejme, že nám chýbajú a viete prečo? Lebo naši ľudia nie sú hlúpi. Nie sú hlúpi a neskočia na lep tým automobilkám a nebudú robiť pri páse za 500 eur mesačne. Chvalabohu, že nie sú hlúpi, ale namiesto toho, aby sme tie automobilky dotlačili k zvyšovaniu miezd, my im dovolíme doviezť Srbov a Ukrajincov, ktorí budú robiť za 500 eur. A už nikdy tie automobilky nezvýšia platy Slovákom. Načo by to robili? Lebo keď nebudú za 500 eur ochotní robiť Srbi a Ukrajinci, tak prídu Bangladéšania. Úplne legálne, podľa tohto návrhu zákona, ktorý ste práve predložili. A to je hanba.
Jurinová, Erika, podpredsedníčka NR SR (2012-07-26):
Ďakujem pekne. Zrejme posledná položená otázka. Pán Ľuboš Blaha tu nie je. Takže poslednou položenou otázkou bude otázka od pána poslanca Jozefa Mikloška a bude smerovaná na ministra školstva, vedy, výskumu a športu pána Dušana Čaploviča. „V slovenskej republike je 13 univerzít tretieho veku, na ktorých študuje 6 477 seniorov. Majú svoju asociáciu, ktorá koordinuje ich činnosť. Týmto spôsobom sa realizuje právo starších na vzdelávanie a prispieva sa ku skvalitneniu života seniorov. Štúdium na tejto univerzite nie je podporované zo štátneho rozpočtu ani z vysokých škôl, na ktorých sa odohráva. Študenti seniori si všetky náklady štúdia platia sami napriek nízkym dôchodkom a zväčšujúcim sa životným nákladom. Žiadam vás, vážený pán minister, o legislatívnu podporu univerzít tretieho veku z rozpočtu vášho ministerstva, resp. z rozpočtu zúčastnených vysokých škôl.“ Nech sa páči, pán minister.
Kamenický, Ladislav, minister financií SR (2024-04-24):
Ďakujem pekne. Vážené panie poslankyne, páni poslanci, predkladám na rokovanie Národnej rady návrh zákona o cenných papieroch a investičných službách. Cieľom zákona je implementácia čl. 18 nariadenia o pilotnom režime pre trhové infraštruktúry založené na technológii distribuovanej databázy tzv. blockchain, pričom sa rozširuje definícia finančných nástrojov alebo finančné nástroje vydané prostredníctvom distribuovanej databázy, transakcie, úpravy súvisiace s nariadením o zelených dlhopisoch. Medzi hlavné legislatívne úpravy, ktoré sa týkajú tohto zákona, patrí implementácia niektorých smerníc, najmä smernice o trhoch finančných nástrojoch, takzvaných MiFID, ďalšia o správcoch alternatívnych investičných fondov AIFMD a delegovaných smerníc Komisie. Riešenie zániku záložného práva pri uplatňovaní práva výkupu, tzv. squeeze out, kde sa teda chce zabrániť rôznym špekuláciám, ktoré sa snažia obchádzať tieto pravidlá. Ďalej hovoríme o tom, že sa bude, v prípade burzy cenných papierov sa upúšťa od povinnosti zriaďovať osobitný útvar na kontrolu burzových obchodov, chcem pripomenúť, že bude postačovať len jeden zodpovedný zamestnanec a umožňuje efektívnejšie spravovanie vlastného majetku pre malé burzy, kde je skutočne, jak je napríklad slovenská burza, mať tam nejaký osobitný útvar je úplne zbytočné, takže toto je pozlacovanie tých smerníc a snažíme sa to teda zefektívniť, aby sa na niektorých veciach aj ušetrilo. Ďakujem pekne.
Zmajkovičová, Renáta, podpredsedníčka NR SR (2012-05-11):
Ďalším ústne prihláseným do rozpravy je pán poslanec Škripek. Pripraví sa pán poslanec Poliačik. Pán poslanec Škripek, odovzdávam vám slovo.
Bugár, Béla, podpredseda NR SR (2018-10-24):
Tým pádom rozprava je otvorená. Pýtam sa, kto sa hlási do rozpravy. Ako jediný pán poslanec Madej. Končím možnosť sa prihlásiť do rozpravy. Pán poslanec, máte slovo.
Vaľová, Jana, poslankyňa NR SR (2018-09-12):
Ďakujem veľmi pekne. Tak ja by som chcela povedať, že tak pekne ste hovorili, familiárne, my dvaja s Jozefom, s Jozefom, už ja som ani nevedela, ktorý to je Jozef, ale na konci ste povedali, že Mihál. Tak viete, vy dvaja s Jozefom predkladáte vždycky návrhy, keď ste v opozícii. Vždycky rozprávate o tom, koľko máme dať peniaze, aké máme dať peniaze, kde máme dať peniaze. V opozícii sa vynikajúko, vynikajúco predkladajú návrhy, pretože nie ste zodpovední za rozpočet, nie ste zodpovední za nič, je to veľmi ľúbivé. Ale keď vy dvaja s Jozefom ste boli vo vláde alebo ste boli vládne strany, tak ani jeden z týchto návrhov, ktorý ste teraz možno rozprávali alebo predtým, ja si to pamätám. Ja si pamätám vládu Ivety Radičovej, ako ste vy dvaja s Jozefom tu predtým predkladali v opozícii spústu zákonov, a keď zrazu ste prišli do vlády, tak vy dvaja s Jozefom ste nepredložili nič z toho. Takže viete, trošku si ozrejmime pamäť a nerozprávajme o tom, aké to boli časy. Lebo ja keď som si, náročky som si teraz listovala v internete a ja už som aj pánu Mihálovi povedala, keď rozprával, že on, rozčarovaný z toho, ako nemohol nič urobiť, lebo nemal financie, keď bol minister, lebo sa mu nedostalo toľko financií od pána ministra, ako píšu články, že prepásol, aby urobil ucelené systémy v poistení, v poisťovniach, v II. pilieroch a tak ďalej. Takže viete, vítame vaše návrhy, ale buďte slušní a korektní, pretože my sme zodpovední za rozpočet, a potom budem čakať, keď raz budete vo vláde, ale to už rozhodnú ľudia, kto bude vo vláde, lebo ja už to zažila, ani nemusím čakať, že ani jeden z týchto návrhov vy dvaja s Jozefom ste nikdy, keď ste boli minister a poslanec, do vlády nepredložili. Takže buďte korektní, prosím vás. A naozaj oceňte to, čo predkladáme, a že naozaj sa snažíme tým ľuďom pomáhať dávať také možnosti, ktoré nám rozpočet dovoľuje, aby sme zlepšovali život týmto ľuďom. Ďakujem. (Potlesk.)
V. Veteška, podpredseda NR SR: (2005-02-02):
L. Polka, poslanec: Vážený pán podpredseda, vážený pán minister, dámy a páni, dovoľte mi niekoľko poznámok k predloženému vládnemu návrhu zákona o organizácii podpory výskumu a vývoja a o zmene a doplnení niektorých zákonov, parlamentná tlač 1006. Podľa predloženej dôvodovej správy návrhom zákona sledujeme, citujem: „Dosiahnuť vyššiu efektívnosť využitia finančnej podpory výskumu a vývoja s cieľom prispieť k rozvoju ekonomiky, kultúry a spoločnosti Slovenskej republiky.“ Toľko citát. Asi všetci budete súhlasiť, že dosiahnutie takto definovaného cieľa je pre prosperitu slovenského hospodárstva, ktoré musí smerovať k rýchlejšiemu presadeniu znalostnej ekonomiky, otázkou zásadnou. Jedna vec však je takýto cieľ „deklarovať“, druhá je vytvoriť skutočne také legislatívne podmienky, ktoré budú garantovať, že dosiahnuté výsledky nebudú produkované len pre uspokojenie akademickej obce, ale prejavia sa vo väčšej miere vo zvýšení konkurenčnej schopnosti našej ekonomiky na domácom a hlavne na svetovom trhu. Inými slovami, popri rozširujúcom sa podiele základného výskumu na slovenskom výskume, ktorého hlavným cieľom je podľa definície v predloženom zákone získavanie nových poznatkov bez ohľadu na možnosti praktického či priameho využitia vzhľadom na reálne potreby našej ekonomiky, musíme podľa môjho názoru zabezpečiť podporu aj v tej časti výskumu, ktorá zabezpečuje svojimi výsledkami priamy rozvoj našej ekonomiky. Pre podloženie tohto tvrdenia oproti roku 2000 je podiel základného výskumu alebo vzrástol postupne do roku 2003 o viac ako 12 % na terajších 37,3 % oproti aplikovanému výskumu, ktorého podiel poklesol asi o 8 % na terajších, z 52,3 na 44,7 %. Obdobne zhruba o 4 % klesol podiel vývoja na terajších 18 %. Bez najmenšieho pokusu znevažovať význam základného výskumu, ale možno asi budete so mnou súhlasiť, že nemôže byť jediným kritériom úspešnosti výskumu počet článkov a citácií v zahraničných časopisoch. Možno uviesť, alebo nerád by som uvádzal vulgarizovaný prípad alebo príklad, že asi nebude v súčasnom záujme Slovenska napriek deklarovanej podpore slobody bádania podporovať z verejných prostriedkov výskum nejakého možného unikátneho motýľa na Barme či Sumatre. Veľmi starostlivo som sa snažil pochopiť zásadnú myšlienku predloženého návrhu zákona a na základe tohto štúdia musím konštatovať, že predložený návrh legislatívnej úpravy organizácie štátnej podpory má vôbec nepresvedčil o zabezpečení dosiahnutia vyššej efektívnosti využitia štátnej finančnej podpory výskumu a vývoja. I keď v rámci prvého čítania nie je dostatočný priestor na podrobné pripomienky, rád by som pre ilustráciu uviedol aspoň niektoré zásadné výhrady. Predložený návrh zákona v rozpore so schválenou koncepciou vednej a technickej politiky rozširuje podiel inštitucionálneho a znižuje podiel účelového financovania výskumu a vývoja.
Mikulec, Roman, poslanec NR SR (2024-01-24):
Ďakujem pekne. Pán poslanec Janckulík, ďakujem za vaše vystúpenie a ja nadviažem na to, čo ste hovorili ohľadom novely pána ministra Karasa, a už to tu bolo spomenuté, že tá sa rodila úplne v inom prostredí a úplne v iných podmienkach, pretože naozaj tá prešla dvakrát medzirezortným pripomienkovým konaním, a mohli sa k nej vyjadriť mnohí odborníci, bolo ich viac ako naozaj sto a mnohé pracovné skupiny, participovali na tom odborníci, ktorí mohli medzi sebou diskutovať, a ani tá novela nebola úplne ideálna pre všetkých, ale bola širokým konsenzom zúčastnených strán. To sa nedá hovoriť o tejto novele, o ktorej tu my hovoríme, pretože medzirezortné pripomienkové konanie žiadne nebolo. Tí odborníci postupne, tak ako bolo povedané, sa s tým zoznamujú, pretože nie je ľahké sa v tom orientovať, a postupne každý deň vyplavávajú na povrch nové a nové skutočnosti, čo sú skryté, aké riziká sú skryté v tejto samotnej novele Trestného zákona, a aj pán Karas v podstate sa vyjadril o súčasnej predloženej novele Trestného zákona, že ten smrteľný kokteil z toho, že sa znižujú trestné sadzby, znižujú sa premlčacie doby a zvyšujú sa výšky škôd, a naozaj môže spôsobiť do budúcna na Slovensku vážne poškodenia celého systému trestnej politiky štátu. A myslím si, že táto debata, ktorá tu prebieha, je prospešná minimálne na to, aby sme čím viac zoznamovali ľudí, bežných občanov Slovenskej republiky, ktorí chodia na námestia a vyjadrujú svoj spoločenský postoj, že toto čo sa tu deje, nie je v poriadku. Nie je v poriadku, že žiadna diskusia tu neprebieha napriek tomu, že tu padajú desiatky, stovky argumentov, na ktoré by sme nielen my, ale aj občania Slovenskej republiky mali dostať jasné odpovede.
Kotleba, Marian, poslanec NR SR (2021-02-25):
Pán kolega Susko, ja súhlasím v podstate s vaším vystúpením, však ste to veľmi tak decentne zhodnotili, že vlastne akým spôsobom tu vláda využíva a zneužíva núdzový stav a že to chce aj v tom pokračovať teda aj naďalej. Ja by som vám len chcel také možno upozornenie povedať, aby ste nespomínali to, aby vláda začala rozdávať balíčky s vitamínmi a alternatívnymi liekmi, pretože vás zaradia medzi konšpirátorov, ako to spravili so mnou. A my jednoducho vidíme, že oni naozaj nechcú ľuďom dať nič, nechcú im dať ani tie lieky, ani tie vitamíny. Oni radšej budú dookola testovať a kšeftovať, lebo z toho sa dá proste vytĺkať ekonomický a politický kapitál, ale na priamo aby ľuďom naozaj dali veci, ktoré sú účinné minimálne v prevencii, tak to proste tu nikoho nenapadlo napriek tomu, že donekonečna sa, alebo počúvame vládu, ktorá hovorí: opozícia len kritizuje, opozícia nemá žiadne návrhy, žiadne nápady, všetko je zlé. A keď im dáte konkrétny typ, konkrétny nápad, tak to buď odignorujú alebo zosmiešnia. Inak, samozrejme, pán kolega, súhlas s vaším vystúpením, ale bojím sa, že ani, ani drsné vystúpenia, ani kultivované vystúpenia, ani na rovinu povedané argumenty, ani okľukou a o čísla opreté záležitosti jednoducho tu s vládnou väčšinou nepohnú natoľko, aby sme Slovensko pred pokračovaním tohto nezmyselného núdzového stavu uchránili.
Bugár, Béla, podpredseda NR SR (2019-09-18):
Výsledok bude ten istý. (Smiech v sále a reakcie z pléna.) Nech sa páči, prezentujme sa a hlasujme o tom, že tento návrh vrátime na dopracovanie. (Povedané so smiechom.)